У Вікіпедыі ёсць артыкулы пра іншых асоб з прозвішчам Півавараў.
**Арцём Уладзіміравіч Півавараў** (нар.28 чэрвеня 1991, Ваўчанск, Украіна) — украінскі спявак, аўтар песень, саўнд-прадзюсар.

Біяграфія
---------

Нарадзіўся 28 чэрвеня 1991 года ў горадзе Ваўчанск Харкаўскай вобласці. Ва ўзросце 12 гадоў паступіў у музычную школу, на клас гітары, аднак кінуў навучанне праз 3 месяцы. Музычнай адукацыі не мае. Пасля заканчэння 9 класаў сярэдняй школы паступіў у Ваўчанскі медыцынскі каледж. Далейшую адукацыю працягнуў у Нацыянальнай акадэміі гарадской гаспадаркі ў Харкаве, дзе абараніў дыплом бакалаўра па экалогіі.

Музычная кар’ера
----------------

У юнацкія гады граў у складзе гуртоў, а потым стварыў сольны праект ART REY. У 2012 годзе былі запісаныя першыя акустычныя песні, відэа на якія даволі хутка сталі папулярныя на YouTube. Першае відэа набрала 150 тыс. праглядаў.

1 красавіка 2013 года выходзіць першы паўнавартасны альбом «Космас», актыўна гастраляваў з альбомам па краінах СНД, удзельнічаў у фестывалях. У падтрымку альбома былі выпушчаныя відэа «Родная» і «Лягчэй».

На працягу 2014 года былі выпушчаныя 4 сінглы, у тым ліку і першая украінскамоўныя песня «Хвіліни». Выходзіць відэа на трэк «Акіян».

2015 год стартаваў выхадам відэа «Мы маладыя», якое з'явілася пачаткам працы над другім альбомам. Вясной былі запісаныя два дуэты: «Выдыхай» з Андрэем «Санам» Запарожцам (Sunsay, 5’Nizza) і «Навошта» з Жэняй Мількоўскім («ex-Нервы»). На трэкі былі выпушчаныя відэа-творы.

20 жніўня выйшаў другі альбом «Акіян», які быў высока ацэнены музычным крытыкам Ігарам Панасовым. Праз некалькі дзён пасля выхаду альбома выпускаецца кліп на песню «Збірай мяне».

Пасля таго, як трэк «Збірай мяне» прагучаў на тэлеканале ТНТ у праграме «Танцы» рэйтынгі песні і альбома пачынаюць рэзка расці. Па запампоўцы ў iTunes «Збірай мяне» на пэўны час займаў трэцяе месца пасля Sam Smith і Adele (рэйтынг Расіі).

У лістападзе выходзіць новае відэа на трэк «Залежныя», якая таксама прыцягнула ўвагу музычных каналаў і радыёстанцый.

З 2015 года Арцём Півавараў таксама выступаў у якасці саўнд-прадзюсара, супрацоўнічаў з артыстамі Святланай Лабадой, Джамалой, KAZAKY, Рэгінай Тадарэнка і іншымі.
З пачатку 2016 года працаваў над трэцім альбомам.

Песня «Мусоны», напісаная разам з рэперам Мот, узначаліла iTunes.

Восенню кліп «На глыбіні» трапіў у ратацыю еўрапейскага музычнага канала Vilanoise.tv

У канцы снежня 2016 года песня «Збірай мяне» стала афіцыйным саўндтрэкам да серыяла «Гатэль Элеон»**.**

Апошні LP выканаўцы «Стыхія» — сіквел, які складаецца з двух альбомаў. Першы — «Стыхія Вады» выйшаў у лютым 2017 года, а другі — «Стыхія Агню» — выйдзе восенню 2017 года.

Сінглы
------

* 2015 — «Мусоны» (сумесна з Мотам).
* 2016 — «Рабі сваю справу» (сумесна з гуртом «Не Людзі»);
* 2017 — «Мерыдыяны» (сумесна з Уладзі).
* 2017 — «Мерыдыяны»
* 2017 — «Кісларод»
* 2017 — «Мая Ноч»

Асабістая жыццё Архівавана 13 ліпеня 2017.
------------------------------------------

Арцём Півавараў захапляецца відэа-здымкамі і мантажом. Вывучае стыль ушу Він-чунь. Сустракаецца з дзяўчынай.

Зноскі
------

1. ↑   **(нявызн.)**(недаступная спасылка).  cultprostir.ua. Архівавана з першакрыніцы 24 снежня 2016. Праверана 25 студзеня 2017.
2. ↑  Песня "Муссоны" украинца Артема Пивоварова стала лидером топ-чарта iTunes **(нявызн.)**, *Шоу*. Праверана 25 студзеня 2017.
3. ↑  *editor1*. Песня Артема Пивоварова стала саундтреком к продолжению сериала «Кухня» **(нявызн.)**(недаступная спасылка). Архівавана з першакрыніцы 25 ліпеня 2017. Праверана 25 студзеня 2017.
4. ↑  *bigmir)net*. Артем Пивоваров и группа Не Люди презентовали музыкальный манифест (руск.).  ivona.bigmir.net. Праверана 25 студзеня 2017.(руск.) .  ivona.bigmir.net. Праверана 25 студзеня 2017.
5. ↑  Мот и Артем Пивоваров представили клип на песню «Муссоны» (руск.)(недаступная спасылка). Архівавана з першакрыніцы 13 ліпеня 2017. Праверана 25 студзеня 2017.(руск.) . Праверана 25 студзеня 2017.
6. ↑  Артем Пивоваров о личной жизни, Иване Дорне и связях в шоу-бизнесе: интервью Viva.ua(руск.)  **(нявызн.)**?, *viva.ua*. Праверана 25 студзеня 2017.

Спасылкі
--------

* Афіцыйны сайт Арцёма Піваварава

|  |  |
| --- | --- |
| ⚙️   У сацыяльных сетках | У Кантакце (рус.) · Facebook · Telegram · Твітэр |
| Фота, відэа і аўдыё | Deezer · Instagram · Last.fm · SoundCloud · Spotify · TikTok · VK Music · Яндэкс Музыка · YouTube |
| Тэматычныя сайты | AllMusic · Discogs · Internet Movie Database · MusicBrainz · Rate Your Music |
| Нарматыўны кантроль | ISNI: 0000 0004 8377 4967 |